pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด สธ. ชื่นชมคลินิกหมอครอบครัวคลองศาลา ประชาชนพึงพอใจ กว่าร้อยละ 91
วันพฤหัสบดีที่ 20 กรกฎาคม 2560
ปลัด สธ. ชื่นชมคลินิกหมอครอบครัวคลองศาลา ประชาชนพึงพอใจ กว่าร้อยละ 91
ปลัดกระทรวงสาธารณสุข ชื่นชมคลินิกหมอครอบครัวคลองศาลา  จัดบริการแบบ One stop service ทําให้ระยะเวลารอคอยน้อยกว่าเวลารอคอยในโรงพยาบาลเพชรบูรณ์ ประชาชนพึงพอใจ
กว่าร้อยละ91ยกระดับคุณภาพประสิทธิภาพการบริการดังสโลแกน “บริการทุกคน ทุกที่ ทุกอย่าง และทุกเวลาด้วยเทคโนโลยี”
วันนี้ (20กรกฎาคม2560) นายแพทย์โสภณ เมฆธน ปลัดกระทรวงสาธารณสุข พร้อมด้วย นายแพทย์ ศุภกิจ ศิริลักษณ์ ผู้ตรวจราชการกระทรวงสาธารณสุขและคณะ ตรวจเยี่ยมการดําเนินงานคลินิกหมอครอบครัวคลองศาลา (PCCคลองศาลา) อําเภอเมือง จังหวัดเพชรบูรณ์ นายแพทย์โสภณ เมฆธน ปลัดกระทรวงสาธารณสุข กล่าวว่ากระทรวงสาธารณสุข ได้มีนโยบายขับเคลื่อนระบบบริการปฐมภูมิ พัฒนางานคลินิกหมอครอบครัว (Primary Care ClusterหรือPCC)โดยให้โรงพยาบาลส่งเสริมสุขภาพตําบลรวมกันเป็นเครือข่ายบริการระดับปฐมภูมิ เพิ่มแพทย์เฉพาะทางด้านเวชศาสตร์ครอบครัวเข้าไปเติมเต็ม ทํางานร่วมกับสหวิชาชีพที่มีอยู่ทั้งหมดในระบบ และอาสาสมัครสาธารณสุข เพื่อลดความเหลื่อมล้ําด้านบริการสุขภาพ โดยเฉพาะบริการปฐมภูมิในเขตเมืองบางพื้นที่การเข้าถึงบริการในโรคพื้นฐานทั่วไปค่อนข้างยากลําบาก รวมทั้งให้บริการประชาชนในเขตชนบทได้พบแพทย์ผู้เชี่ยวชาญในสถานบริการในรูปแบบของการบริการใกล้บ้านใกล้ใจแบบองค์รวม ครบทุกมิติ เน้น“บริการทุกคน ทุกที่ ทุกอย่าง และทุกเวลาด้วยเทคโนโลยี”มุ่งสู่ประชาชนสุขภาพดีเจ้าหน้าที่มีความสุขระบบสุขภาพยั่งยืน
นายแพทย์โสภณกล่าวต่อว่า สําหรับPCCคลองศาลา ของโรงพยาบาลเพชรบูรณ์ เป็นการบริหารแบบเขตเมือง ได้พัฒนากระบวนการดําเนินงานด้านต่างๆ อาทิ ด้านการบริหารจัดการให้ชุมชนมีส่วนร่วมตามแนวทางประชารัฐ โดยจัดตั้งคณะกรรมการพัฒนาคลินิกหมอครอบครัวโดยมีนายกเทศมนตรีเป็นประธานทําให้เกิดระบบบริการร่วมกับชุมชนได้แก่1.จัดบริการพื้นฐาน(Essential care)ทั้งการดูแลรักษาเบื้องต้น การดูแลภาวะฉุกเฉิน การดูแลโรคเรื้อรังโดยชุมชนมีส่วนร่วม และการจัดโรงเรียนเบาหวานร่วมกับชุมชน2.การสร้างความร่วมมือกับภาคีต่างๆและภาคเอกชน อาทิ การสร้างเครือข่ายชมรมสร้างสุขภาพต่างๆ3.การดูแลที่บ้าน(Home-based care)บริการที่บ้านโดยแบ่งตามระดับความรุนแรงของผู้ป่วย อาทิ ผู้ป่วยที่จําเป็นต้องให้การพยาบาลหรือผู้ที่ต้องการฟื้นฟูที่บ้าน ระบบดูแลต่อเนื่องระยะยาว สําหรับผู้มีภาวะพึ่งพิง(Long term care) 4.การส่งเสริมสุขภาพป้องกันโรค ดําเนินการป้องกันโรคโดยทีมร่วมระหว่างเทศบาลกับโรงพยาบาล และชุมชน อาทิ ระบบการดูแลปัญหาพฤติกรรมเด็กวัยเรียนแบบบูรณาการในโรงเรียน คลินิกส่งเสริมสุขภาพ คลินิกเสริมสร้างทักษะการดูแลตนเองสําหรับโรคเรื้อรัง เป็นต้น
ทั้งนี้การดําเนินงานของPCCคลองศาลาทําให้สัดส่วนของประชาชนในเขตเทศบาลมาใช้บริการที่คลองศาลาเทียบกับโรงพยาบาลเพชรบูรณ์เพิ่มขึ้น ผู้ป่วยที่ได้รับการดูแลที่บ้านมีแนวโน้มเพิ่มขึ้น เป็นบริการแบบOne stop serviceทําให้ระยะเวลารอคอย(Waiting time)น้อยกว่าระยะเวลารอคอยในโรงพยาบาลเพชรบูรณ์3-5เท่า ของเวลารอคอยที่แผนกผู้ป่วยนอกโรงพยาบาลเพชรบูรณ์สร้างความพึงพอใจของประชาชนในเขตเทศบาล กว่าร้อยละ 91.25 โดยพื้นฐานทั้งหมดเป็นการดูแลแบบเชิงรุก เน้นการป้องกันก่อนเจ็บป่วยในทุกกระบวนการดูแล เพื่อลดความเจ็บป่วยตามแนวคิด “สร้างนําซ่อม”และใช้การดูแลร่วมกับชุมชน
*********************************************20กรกฎาคม2560
รัฐบาลไทย-ข่าวทำเนียบรัฐบาล-รมว.ดิจิทัลฯ เปิดงาน “ประชุมสัมมนาความปลอดภัยไซเบอร์ 2019” และมอบรางวัลการแข่งขัน TCSD
วันเสาร์ที่ 16 พฤศจิกายน 2562
รมว.ดิจิทัลฯ เปิดงาน “ประชุมสัมมนาความปลอดภัยไซเบอร์ 2019” และมอบรางวัลการแข่งขัน TCSD
รมว.ดิจิทัลฯ เปิดงาน “ประชุมสัมมนาความปลอดภัยไซเบอร์ 2019” และมอบรางวัลการแข่งขัน TCSD
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-align: center; font: 12.0px Helvetica; -webkit-text-stroke: #000000; min-height: 14.0px}
p.p4 {margin: 0.0px 0.0px 0.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
วันที่ 15 พฤศจิกายน 2562 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ให้เกียรติเป็นประธานเปิดงานและบรรยายพิเศษในงาน “ประชุมสัมมนาความปลอดภัยไซเบอร์ TCSD Cybersecurity Conference 2019” และมอบรางวัลแก่ผู้ชนะการแข่งขัน TCSD Cyber Security Competition 2019 ซึ่งจัดขึ้นโดยกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี ร่วมกับ บริษัท เอ็ม เอฟ อี ซี จํากัด (มหาชน) และบริษัท ซีเคียวดี เซ็นเตอร์ จํากัด ณ ห้องประชุม BB 204 – 205 โรงแรมเซ็นทารา บายเซ็นทารา ศูนย์ราชการและคอนเวนชันเซ็นเตอร์ ถนนแจ้งวัฒนะ กรุงเทพฯ
โดย รมว.กระทรวงดิจิทัลฯ ได้กล่าวในการบรรยายพิเศษครั้งนี้ถึงเรื่องเด็กและเยาวชนของประเทศไทยว่า “เด็กบางคนที่มีความรู้ความสามารถ เก่งในด้านการใช้เทคโนโลยีดิจิทัลที่สมัยใหม่ แต่ใช้ความรู้ความสามารถดังกล่าวในทางที่ผิดกฎหมายด้วยความคึกคะนองและอยากลองใช้วิชาที่เรียนรู้มาในการแฮ็กข้อมูล เช่น กรณีการแฮ็กข้อมูล ชิมช็อปใช้ เฟส 2 ที่ผู้กระทําความผิดเป็นเยาวชนอายุเพียงแค่ 19 ปี ดังนั้น จึงขอฝากให้ทุกภาคส่วนที่เกี่ยวข้องเปิดโอกาสให้เด็กและเยาวชนกลุ่มนี้ได้มีเวทีในการแสดงศักยภาพในทางที่ถูกต้อง อย่างเช่นการจัดการแข่งขันในวันนี้รวมถึงการพัฒนาบุคลากรของหน่วยงานภาครัฐต่าง ๆ ต้องมีการจัดอบรมพัฒนาความรู้ทักษะด้าน Cybersecurity ให้เพิ่มมากขึ้น”
***********************
รัฐบาลไทย-ข่าวทำเนียบรัฐบาล-นรม. แสดงความชื่นชม  โครงการป้องกันควบคุมมะเร็งปากมดลูกแบบบูรณาการ  ของ สนง.สาธารณสุข จ.ร้อยเอ็ด ในโอกาสได้รับมอบรางวัลองค์กรภาครัฐยอดเยี่ยมประจำปี 2561 จากองค์การสหประชาชาติ
วันอังคารที่ 10 กรกฎาคม 2561
นรม. แสดงความชื่นชม  โครงการป้องกันควบคุมมะเร็งปากมดลูกแบบบูรณาการ  ของ สนง.สาธารณสุข จ.ร้อยเอ็ด ในโอกาสได้รับมอบรางวัลองค์กรภาครัฐยอดเยี่ยมประจําปี 2561 จากองค์การสหประชาชาติ
นรม. แสดงความชื่นชม “โครงการป้องกันควบคุมมะเร็งปากมดลูกแบบบูรณาการ” ของสํานักงานสาธารณสุขจังหวัดร้อยเอ็ด ในโอกาสได้รับมอบรางวัลองค์กรภาครัฐยอดเยี่ยมประจําปี 2561 จากองค์การสหประชาชาติ
วันนี้ (10 กรกฎาคม 2561) เวลา 8.45 น. ณ บริเวณโถงกลางชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายแพทย์ ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมคณะเข้าพบพลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์และจัดแสดงนิทรรศการ “โครงการป้องกันควบคุมมะเร็งปากมดลูกแบบบูรณาการ” ของสํานักงานสาธารณสุขจังหวัดร้อยเอ็ดในโอกาสได้รับรางวัลองค์กรภาครัฐยอดเยี่ยมประจําปี 2561 จากองค์การสหประชาชาติ (United Nations Public Service Awards 2018) เมื่อวันที่ 23 มิถุนายน ที่ผ่านมา ณ เมืองมาราเกรซ ประเทศโมรอกโก โดยประเทศไทยเป็น 1 ใน 8 ประเทศที่ได้รับรางวัลฯ ในปีนี้ จากการส่งผลงาน 437 ผลงานของ 79 ประเทศทั่วโลก
ทั้งนี้ ผลงาน “โครงการป้องกันควบคุมมะเร็งปากมดลูกแบบบูรณาการ” (Integrated approach of comprehensive cervical cancer control) เป็นการแก้ไขปัญหาสตรีเข้าไม่ถึงการบริการคัดกรองมะเร็งปากมดลูก ที่มีหลายขั้นตอน สํานักงานสาธารณสุขจังหวัดร้อยเอ็ดจึงได้ร่วมกับภาคีเครือข่ายพันธมิตร ได้แก่ จุฬาลงกรณ์มหาวิทยาลัย มหาวิทยาลัยขอนแก่น องค์กรเจไปโก้ (Jhpiego) ราชวิทยาลัยสูตินารีแพทย์แห่งประเทศไทย และกรมอนามัย ในการป้องกันควบคุมมะเร็งปากมดลูกที่ครอบคลุมทั้งระดับปฐมภูมิ ทุติยภูมิและตติยภูมิ ด้วยการฉีดวัคซีนป้องกัน การตรวจด้วยน้ําส้มสายชู ซึ่งทําให้ทราบผลภายใน 1 นาที ถือเป็นนวัตกรรมการบริการสามารถลดขั้นตอนและระยะเวลาการรอคอยลงได้เป็นอย่างมาก
ส่งผลให้ประชาชนได้รับการบริการจากสถานบริการที่อยู่ใกล้บ้านได้สะดวกรวดเร็วยิ่งขึ้น และการได้รับรางวัล ดังกล่าว ของสํานักงานสาธารณสุขจังหวัดร้อยเอ็ดในครั้งนี้ ถือได้ว่าเป็นความพยายามของสํานักงาน ก.พ.ร. ที่ได้ส่งเสริมให้หน่วยงานภาครัฐของไทยสมัครขอรับรางวัล United Nations Public Service Awards มาอย่างต่อเนื่องทุกปี โดยการให้คําปรึกษาเชิงลึกในการเขียนผลงานและประสานงานในการส่งสมัคร ซึ่งประเทศไทยได้รับรางวัลดังกล่าวมาโดยตลอด ตั้งแต่ปีพ.ศ. 2550 รวมทั้งสิ้น 13 ผลงาน จาก 11 หน่วยงานของภาครัฐ
จากนั้น นายกรัฐมนตรีได้เดินเยี่ยมชมนิทรรศการโครงการดังกล่าวด้วยความสนใจ พร้อมกล่าวแสดงความยินดีและชื่นชมที่ “โครงการป้องกันควบคุมมะเร็งปากมดลูกแบบบูรณาการ” ได้รับรางวัลองค์กรภาครัฐยอดเยี่ยมประจําปี 2561 จากองค์การสหประชาชาติ พร้อมถ่ายภาพเป็นที่ระลึกร่วมกัน ด้วยอัธยาศัยอันดี
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“รมช.สาธิต” มอบ อสม.ล้านคนทั่วประเทศ ทำหน้ากากผ้าแจกประชาชน
วันพฤหัสบดีที่ 5 มีนาคม 2563
“รมช.สาธิต” มอบ อสม.ล้านคนทั่วประเทศ ทําหน้ากากผ้าแจกประชาชน
รัฐมนตรีช่วยว่าการกระทรวงสาธารณสุข ระดมอาสาสมัครสาธารณสุขประจําหมู่บ้าน 1 ล้านกว่าคนทั่วประเทศ ทําหน้ากากผ้าแจกประชาชน 1.3 ล้านชิ้น รับสถานการณ์โรคติดเชื้อไวรัสโคโรนา 2019 (COVID-19) พร้อมลงพื้นที่ จ.นครราชสีมา
รัฐมนตรีช่วยว่าการกระทรวงสาธารณสุข ระดมอาสาสมัครสาธารณสุขประจําหมู่บ้าน 1 ล้านกว่าคนทั่วประเทศ ทําหน้ากากผ้าแจกประชาชน 1.3 ล้านชิ้น รับสถานการณ์โรคติดเชื้อไวรัสโคโรนา 2019 (COVID-19) พร้อมลงพื้นที่ จ.นครราชสีมา เตรียมยกระดับโรงพยาบาลพิมาย ช่วยลดแออัดโรงพยาบาลใหญ่
วันนี้ (5 มีนาคม 2563) ที่โรงพยาบาลพิมาย จ.นครราชสีมา ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ลงพื้นที่ติดตามความพร้อมการดําเนินงานด้านสาธารณสุข ในการรองรับสถานการณ์โรคติดเชื้อไวรัสโคโรนา 2019 ให้สัมภาษณ์ว่า ขณะนี้ประชาชนมีความวิตกกังวลเรื่องการหาซื้อหน้ากากอนามัย เพื่อป้องกันการติดเชื้อไวรัสโคโรนา 2019 กระทรวงสาธารณสุขได้มอบให้อาสาสมัครสาธารณสุขประจําหมู่บ้าน (อสม.) กว่า 1 ล้านคนทั่วประเทศ จัดทําหน้ากากผ้าเพื่อแจกจ่ายแก่ประชาชนในพื้นที่ของตนเอง และให้ความรู้ในการใช้หน้ากากผ้า หน้ากากอนามัย หน้ากาก N95 ที่ถูกต้อง โดยประชาชนทั่วไปที่ไม่ได้ป่วย แนะนําให้ใช้หน้ากากผ้า เมื่อต้องเข้าไปในแหล่งชุมชนที่มีผู้คนหนาแน่น หรือใช้รถขนส่งสาธารณะ สําหรับบุคลากรที่สัมผัสกับผู้ป่วยโรคระบบทางเดินหายใจทุกโรค และผู้ที่มีอาการระบบทางเดินหายใจ มีอาการไอ จาม ใช้หน้ากากอนามัยทางการแพทย์ เพื่อป้องกันการแพร่เชื้อให้บุคคลอื่น เป็นการแสดงถึงความรับผิดชอบต่อสังคม ส่วนบุคลากรการแพทย์ที่รักษาผู้ป่วยโรคระบบทางเดินหายใจรุนแรง ควรใช้ชนิด N95 อย่างไรก็ตาม รัฐบาลยังคงให้ความสําคัญกับหน้ากากอนามัยสําหรับใช้ในทางการแพทย์ เพื่อความปลอดภัยของผู้ป่วยและบุคลากรในการปฏิบัติหน้าที่ให้บริการดูแลรักษาผู้ป่วย บุคลากรทางแพทย์ต้องไม่ขาดหน้ากากอนามัย
ดร.สาธิตกล่าวต่อว่า วันนี้ได้ลงพื้นที่โรงพยาบาลพิมาย ติดตามการดําเนินงานและการเตรียมความพร้อมด้านสาธารณสุขรองรับสถานการณ์โรคติดเชื้อไวรัสโคโรนา 2019 โดยเตรียมยกระดับโรงพยาบาลพิมายให้เป็นโรงพยาบาลทั่วไปขนาดเล็ก เพื่อช่วยแบ่งเบาภาระและลดความแออัดของโรงพยาบาลมหาราชนครราชสีมาซึ่งเป็นโรงพยาบาลศูนย์ ประจําจังหวัดนครราชสีมา โดยมีคณะกรรมการพิจารณากลั่นกรองการเปิด การยกฐานะและการขยายเตียงหน่วยบริการสุขภาพซึ่งมีรองปลัดกระทรวงสาธารณสุข เป็นประธาน พิจารณาเบื้องต้นก่อนเสนอคณะกรรมการระดับกระทรวงฯต่อไป
************************** 5 มีนาคม 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 4 มิถุนายน 2563 [กระทรวงสาธารณสุข]
วันพฤหัสบดีที่ 4 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 4 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 4 มิถุนายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่4 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่เพิ่ม 17 ราย เป็นคนไทย ที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (จากคูเวต 13 ราย กาตาร์ 2 ราย และซาอุดิอาระเบีย 2 ราย) ไม่มีผู้ป่วยกลับบ้าน ยอดผู้ป่วยกลับบ้านสะสม 2,966 ราย หรือคิดเป็นร้อยละ 95.71 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 75 ราย หรือร้อยละ 2.42 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย มีผู้ป่วยสะสมทั้งสิ้น 3,101 ราย
จากรายงานผู้ติดเชื้อรายใหม่วันนี้ ทั้ง 17 ราย เป็นผู้ที่เดินทางกลับจากต่างประเทศและเข้ารับการกักตัวเพื่อเฝ้าระวังในสถานที่รัฐจัดให้ ซึ่งทุกรายได้รับการตรวจหาเชื้อระหว่างกักตัวตามมาตรฐานของกระทรวงสาธารณสุข ในจํานวนนี้พบว่ามีถึง 14 รายที่ไม่แสดงอาการป่วยใดๆ ชี้ให้เห็นว่า แม้คนที่ร่างกายแข็งแรงโดยเฉพาะในวัยหนุ่มสาวจะไม่แสดงอาการของโรคโควิด 19 แต่อาจเป็นผู้ติดเชื้อได้ ทั้งนี้พฤติกรรมการใช้ชีวิตประจําวันมีส่วนสําคัญที่จะเพิ่มหรือลดความเสี่ยงในการติดเชื้อ เนื่องจากเราไม่สามารถทราบได้เลยว่าในสถานที่ที่เราอยู่หรือเข้าใช้บริการมีผู้ติดเชื้อรวมอยู่ด้วยหรือไม่ ดังนั้นสิ่งสําคัญที่สุดคือ การป้องกันตัวเองโดย สวมหน้ากากอนามัย/หน้ากากผ้าทุกครั้งที่ออกนอกบ้าน หากสวมเฟซชิลด์ต้องสวมหน้ากากอนามัย/หน้ากากผ้าร่วมด้วย และล้างมือบ่อยๆ เว้นระยะห่างระหว่างผู้อื่น 1-2 เมตร หลีกเลี่ยงการรวมกลุ่มหรือเข้าไปอยู่ในพื้นที่แออัด คนอยู่มาก เพื่อความปลอดภัยและลดโอกาสการติดเชื้อโควิด 19 และโรคระบบทางเดินหายใจอื่นๆ
ขณะนี้ได้มีคนไทยจากต่างประเทศทยอยเดินทางกลับเข้าประเทศ สําหรับในวันนี้ (4 มิถุนายน 2563) จะมีเที่ยวบินนําคนไทยจากประเทศอินเดีย และสหรัฐอเมริกา รวม 663 ราย จากข้อมูลกรมควบคุมโรค ตั้งแต่เดือนกุมภาพันธ์ ถึง 4 มิถุนายน 2563 พบว่ามีคนไทยเดินทางจากต่างประเทศและเข้ารับการกักตัวในสถานที่ที่รัฐจัดให้ รวม 23,632 ราย ส่วนใหญ่เป็นผู้ที่เดินทางผ่านเข้ามาทางพรมแดนมาเลเซีย 14,398 ราย อินเดีย 1,888 ราย สหรัฐอเมริกา 1,872 ราย ญี่ปุ่น 881 ราย สหรัฐอาหรับเอมิเรตส์ 761 ราย โดยพบผู้ติดเชื้อจากการตรวจระหว่าง เข้ารับการกักตัว รวมจํานวน 164 ราย ส่วนใหญ่มาจากประเทศอินโดนีเซีย 65 ราย คูเวต 30 ราย ซาอุดิอาระเบีย 12 ราย ปากีสถาน 10 ราย กาตาร์ 9 ราย ตามลําดับ
*****************************************
4 มิถุนายน 2563
รัฐบาลไทย-ข่าวทำเนียบรัฐบาล-วธ. จัดพิธีบวงสรวงเทพยดา งานนิทรรศการองค์ความรู้เกี่ยวกับการเสด็จพระราชดำเนินเลียบพระนคร  โดยขบวนพระยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562
วันจันทร์ที่ 21 ตุลาคม 2562
วธ. จัดพิธีบวงสรวงเทพยดา งานนิทรรศการองค์ความรู้เกี่ยวกับการเสด็จพระราชดําเนินเลียบพระนคร  โดยขบวนพระยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562
วธ. จัดพิธีบวงสรวงเทพยดา งานนิทรรศการองค์ความรู้เกี่ยวกับการเสด็จพระราชดําเนินเลียบพระนคร โดยขบวนพระยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562
วธ. จัดพิธีบวงสรวงเทพยดา งานนิทรรศการองค์ความรู้เกี่ยวกับการเสด็จพระราชดําเนินเลียบพระนคร
โดยขบวนพระยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562
วันที่ 21 ตุลาคม 2562 เวลา 07.29 น. ณ มณฑลพิธีท้องสนามหลวง นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานในพิธีบวงสรวงเทพยดา งานนิทรรศการองค์ความรู้เกี่ยวกับการเสด็จพระราชดําเนินเลียบพระนคร โดยขบวนพระยุหยาตราทางชลมารค เนื่องในพระราชพิธี
บรมราชาภิเษก พุทธศักราช 2562 โดยมีพระมหาราชครูพิธีศรีวิสุทธิคุณ ประธานพระครูพราหมณ์ประกอบพิธีบวงสรวง พร้อมด้วย นายกฤษศญพงษ์ ศิริปลัดกระทรวงวัฒนธรรม นายกิตติพันธ์ พานสุวรรณ อธิบดีกรมการศาสนา ผู้บริหารกระทรวงวัฒนธรรม และผู้แทนหน่วยงานที่เกี่ยวข้องเข้าร่วมพิธี
นายอิทธิพล กล่าวว่า รัฐบาล มอบหมายให้กระทรวงวัฒนธรรม (วธ.) บูรณาการความร่วมมือกับหน่วยงานภาครัฐ ภาคเอกชน และภาคประชาชน อาทิ กระทรวงกลาโหม สํานักนายกรัฐมนตรี จัดแสดงนิทรรศการองค์ความรู้เกี่ยวกับการเสด็จพระราชดําเนินเลียบพระนคร โดยขบวนพยุหยาตราทางชลมารค
เนื่องในพระราชพิธีบรมราชาภิเษก พุทธศักราช 2562 ระหว่างวันที่ 25 ตุลาคม – 11 พฤศจิกายน 2562 ตั้งแต่เวลา 10.00 - 22.00 น. ณ ท้องสนามหลวง เพื่อเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว และน้อมสํานึกในพระมหากรุณาธิคุณอันหาที่สุดมิได้ที่พระองค์ทรงปฏิบัติพระราชกรณียกิจนานัปการเพื่อประโยชน์สุขแก่ประเทศชาติและประชาชนชาวไทย ตลอดจนเพื่อเผยแพร่ อนุรักษ์ สืบทอดและต่อยอดมรดกทางศิลปวัฒนธรรมของไทยให้คงอยู่ โดยภายในอาคารนิทรรศการฯ “เถลิงถวัลย์ราชสมบัติ สยามรัฐสีมา” มีรูปแบบการจัดแสดง 3 ห้อง ประกอบด้วย ห้องที่ 1
“มหามงคลสมัยพระขวัญไผทเถลิงรัช” จัดแสดงองค์ความรู้เกี่ยวกับพระราชพิธีบรมราชาภิเษกในสมัยรัตนโกสินทร์จนถึงปัจจุบัน ห้องที่ 2 จัดแสดงแสง สี เสียง และสื่อผสม ชุด “นิรมิตเรืองนทีเถลิงหล้า” นําเสนอเรื่องราวเกี่ยวกับความสุขของคนไทยใต้ร่มพระบารมีผ่านจอแอลอีดีในรูปแบบ 3 มิติ ห้องที่ 3 “ขบวนนาวาอารยศิลป์แผ่นดินสยาม” จัดแสดงองค์ความรู้เกี่ยวกับขบวนพระยุหยาตราทางชลมารคตั้งแต่สมัยกรุงศรีอยุธยา สมัยกรุงรัตนโกสินทร์ และขบวนพยุหยาตราทางชลมารคเนื่องในพระราชพิธีบรมราชาภิเษก พุทธศักราช 2562 โดยภายในพื้นที่จัดแสดงนิทรรศการฯได้จัดทําอารยสถาปัตย์ และจัดเจ้าหน้าที่อํานวยความสะดวกให้กับผู้พิการและผู้สูงอายุด้วย
รัฐบาล ขอเชิญชวนประชาชนร่วมชมนิทรรศการองค์ความรู้เกี่ยวกับการเสด็จพระราชดําเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว โดยไม่เสียค่าใช้จ่าย สอบถามรายละเอียดเพิ่มเติมได้ที่สายด่วนวัฒนธรรม 1765 www.m-culture.go.th
รัฐบาลไทย-ข่าวทำเนียบรัฐบาล-กระทรวงยุติธรรม ติดตามความคืบหน้าและแลกเปลี่ยนเรียนรู้การลดใช้พลาสติก
วันพุธที่ 17 ตุลาคม 2561
กระทรวงยุติธรรม ติดตามความคืบหน้าและแลกเปลี่ยนเรียนรู้การลดใช้พลาสติก
กระทรวงยุติธรรม ติดตามความคืบหน้าและแลกเปลี่ยนเรียนรู้การลดใช้พลาสติก
ในวันอังคารที่ ๑๖ ตุลาคม ๒๕๖๑ เวลา ๐๙.๐๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายธวัชชัย ไทยเขียว รองปลัดกระทรวงยุติธรรม เป็นประธานการประชุมติดตามและแลกเปลี่ยนเรียนรู้การลดใช้พลาสติกระดับกระทรวง ครั้งที่ ๑/๒๕๖๑ โดยมีผู้แทนจากหน่วยงานในสังกัดกระทรวงยุติธรรม เข้าร่วมฯ เพื่อรายงานความคืบหน้าและแลกเปลี่ยนเรียนรู้วิธีการดําเนินการลดใช้พลาสติกและคัดแยกขยะมูลฝอยในหน่วยงาน ตามมติคณะรัฐมนตรี เมื่อวันที่ ๑๗ กรกฎาคม ๒๕๖๑ เรื่องให้หน่วยงานภาครัฐมีการดําเนินกิจกรรมที่ส่งเสริม สนับสนุนการลด และการคัดแยกขยะมูลฝอย รวมทั้งข้อสั่งการของนายกรัฐมนตรีในการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ ๓/๒๕๖๑ เมื่อวันที่ ๒ สิงหาคม ๒๕๖๑ ทั้งนี้ สํานักงานปลัดกระทรวงยุติธรรม ได้ยกร่างระเบียบกระทรวงยุติธรรม เรื่องมาตรการลด คัดแยกขยะมูลฝอยในหน่วยงานภาครัฐ เพื่อเสนอปลัดกระทรวงยุติธรรมพิจารณาและลงนามต่อไป
รองปลัดกระทรวงยุติธรรม กล่าวว่า การคัดแยกขยะและการลดใช้พลาสติกเป็นเรื่องใกล้ตัว ขอให้ทุกคนระลึกไว้เสมอว่าทรัพยากรที่ใช้ในสํานักงานนั้นเปรียบเสมือนของใช้ที่บ้านของเราเอง เพราะค่าใช้จ่ายต่าง ๆ เช่น ค่าน้ํา ค่าไฟ ล้วนมาจากเงินภาษีของเราและประชาชนทั้งสิ้น โดยขอให้ทุกหน่วยงานในสังกัดกระทรวงยุติธรรม และหน่วยงานที่ขึ้นตรงกับรัฐมนตรีว่าการกระทรวงยุติธรรม ดําเนินการคัดแยกขยะมูลฝอย การลดใช้พลาสติก ลดใช้ทรัพยากร เป็นประจําอย่างต่อเนื่องและรายงานผลการดําเนินการมายังสํานักงานปลัดกระทรวงยุติธรรมเป็นประจําทุก ๓ เดือน
รัฐบาลไทย-ข่าวทำเนียบรัฐบาล-บัญชีกลางจัดงานสัมมนา CoST สรุปผลโครงการ ปี 61
วันอังคารที่ 18 กันยายน 2561
บัญชีกลางจัดงานสัมมนา CoST สรุปผลโครงการ ปี 61
กรมบัญชีกลางจัดงานสัมมนาโครงการความโปร่งใสในการก่อสร้างภาครัฐ (CoST) ประจําปีงบประมาณ พ.ศ. 2561 โดยคัดเลือก 10 โครงการต้นแบบจากหลากหลายมิติ เพื่อให้เกิดความยั่งยืนในการใช้งบประมาณให้มีประสิทธิภาพและประสิทธิผลสูงสุด
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยภายหลังงานสัมมนาโครงการความโปร่งใสในการก่อสร้างภาครัฐของประเทศไทย (Construction Sector Transparency Initiative : CoST) โดยมีนายประสงค์ พูนธเนศ ปลัดกระทรวงการคลัง เป็นประธาน ในวันนี้ (18 ก.ย. 61) ณ ห้อง Platinum Hall โรงแรมแกรนด์ เมอร์เคียว ฟอร์จูน ว่า การดําเนินโครงการ CoST ในประเทศไทยเริ่มต้นขึ้นอย่างเป็นรูปธรรมในปี พ.ศ. 2560 โดยมีโครงการก่อสร้างภาครัฐที่เข้าร่วมโครงการ CoST รวม 5 โครงการ ทั้งหมดเป็นโครงการขนาดใหญ่ที่มีผลกระทบในวงกว้าง ต่อมาในปี พ.ศ. 2561 มีการคัดเลือกโครงการก่อสร้างภาครัฐเข้าร่วมโครงการ CoST เพิ่มมากขึ้น รวมจํานวน 147 โครงการ มูลค่าการก่อสร้างรวม 113,665 ล้านบาท จากทั้งหน่วยงานระดับกรม รัฐวิสาหกิจ และท้องถิ่น โดยมีการเปิดเผยข้อมูลโครงการตามแนวทางของ CoST แล้วจํานวน 120 โครงการ ส่วนโครงการที่เหลืออยู่ระหว่างการเตรียมการจัดซื้อจัดจ้าง และมีกระทรวงเข้าร่วมทั้งสิ้น 12 กระทรวง โดยกระทรวงคมนาคมมีมูลค่าโครงการสูงสุด 99,627 ล้านบาท ในขณะที่กระทรวงมหาดไทย มีจํานวนโครงการเข้าร่วมสูงสุด จํานวน 104 โครงการ
อธิบดีกรมบัญชีกลาง กล่าวต่อว่า การวิเคราะห์ภาพรวมของโครงการที่มีการเปิดเผยข้อมูล พบว่า โครงการของหน่วยราชการ และรัฐวิสาหกิจจะมุ่งเน้นงานถนน สะพาน และงานชลประทาน ส่วนท้องถิ่นจะมุ่งเน้นงานอาคารและงานถนน และจํานวนผู้เข้าร่วมประมูลมีความสัมพันธ์กับการแข่งขันด้านราคาในทิศทางเดียวกัน โครงการที่มีมูลค่างานต่ําจะมีจํานวนผู้เข้าแข่งขันมาก ส่งผลให้การแข่งขันด้านราคาสูงเกินกว่าร้อยละ 15 ในขณะที่การเปิดเผยข้อมูล
โดยส่วนใหญ่จะอยู่ในระดับที่น่าพอใจ เฉลี่ยที่ร้อยละ 82.81 ในขณะเดียวกันยังได้มีการติดตามและประเมินผลโครงการ โดยสุ่มคัดเลือก 10 โครงการต้นแบบจากหลากหลายมิติ เช่น ประเภทการก่อสร้าง งบประมาณ และพื้นที่ เพื่อตรวจสอบข้อมูลที่เปิดเผยและมีการจัดเวทีภาคประชาชนเพื่อสอบถามความคิดเห็นหรือรับฟังปัญหาผลกระทบจากโครงการก่อสร้างที่สุ่มตรวจ พบว่า การเปิดเผยข้อมูลตามแนวทาง CoST ของหน่วยงานระดับกรมอยู่ที่ร้อยละ 90 หน่วยงานระดับท้องถิ่นอยู่ที่ร้อยละ 80 และมีข้อห่วงใยของประชาชนคือ การบริหารจัดการโครงการภายหลังการก่อสร้าง เพื่อให้เกิดความยั่งยืนในการใช้งบประมาณให้มีประสิทธิภาพและประสิทธิผลสูงสุด ทั้งนี้ โดยภาพรวมประชาชนในพื้นที่เชื่อมั่นว่าโครงการที่ดําเนินการทั้ง 10 โครงการ มีความโปร่งใสในการก่อสร้าง และสามารถบริหารจัดการข้อร้องเรียนเพื่อลดผลกระทบต่อประชาชนได้เป็นอย่างดี
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานปิดอบรมหลักสูตร “การพัฒนาวิทยากรแกนนำเพื่อการใช้ประโยชน์จากเน็ตประชารัฐ” รุ่นที่ 4
วันอังคารที่ 26 ธันวาคม 2560
ปลัดกระทรวงดิจิทัลฯ เป็นประธานปิดอบรมหลักสูตร “การพัฒนาวิทยากรแกนนําเพื่อการใช้ประโยชน์จากเน็ตประชารัฐ” รุ่นที่ 4
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและ สังคม (ดีอี) เป็นประธานกล่าวปิดการอบรมหลักสูตร “การพัฒนาวิทยากรแกนนําเพื่อการใช้ประโยชน์จากโครงการเน็ตประชารัฐ” ภายใต้โครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ รุ่นที่ 4 พร้อมมอบประกาศนียบัตรให้กับ ผู้ผ่านการอบรมฯ โดยตามเป้าหมายกําหนดจัดอบรมฯ ทั้งหมดจํานวน 5 รุ่น เพื่อสร้างการรับรู้และการถ่ายทอดความรู้ให้กับประชาชนทั้ง 24,700 หมู่บ้านที่มีการติดตั้งเน็ตประชารัฐ ซึ่งจําเป็นต้องสร้างกลไกเพื่อให้การเกิดการกระจายความรู้สามารถส่งถึงประชาชนได้อย่างรวดเร็วและมีประสิทธิภาพ ทั้งนี้ วิทยากรแกนนําถือเป็นองค์ประกอบสําคัญของการขับเคลื่อนกลไกการสร้างการรับรู้และทําให้โครงข่ายเน็ตประชารัฐเกิดการใช้ประโยชน์จริง ประชาชนได้รับโอกาสสามารถเข้าถึงข้อมูลข่าวสารและสิทธิประโยชน์ต่างๆ ได้โดยไม่มีข้อจํากัดเรื่องของระยะทางและภูมิศาสตร์ เมื่อวันที่ 19 ธันวาคม 2560 ณ จังหวัดขอนแก่น
***********************
รัฐบาลไทย-ข่าวทำเนียบรัฐบาล-รมว.มท. เป็นประธานพิธีเปิดงานมหานครไร้สาย กฟน.ร่วมภาคีนำร่องรื้อถอนสายไฟฟ้าถนนพหลโยธินลงใต้ดิน
วันศุกร์ที่ 11 สิงหาคม 2560
รมว.มท. เป็นประธานพิธีเปิดงานมหานครไร้สาย กฟน.ร่วมภาคีนําร่องรื้อถอนสายไฟฟ้าถนนพหลโยธินลงใต้ดิน
รมว.มท. เป็นประธานพิธีเปิดงานมหานครไร้สาย กฟน.ร่วมภาคีนําร่องรื้อถอนสายไฟฟ้าถนนพหลโยธินลงใต้ดิน
วันนี้ (11 ส.ค.60) เวลา 09.00 น. ณ บริเวณด้านหน้าสวนจตุจักร กรุงเทพมหานครพลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานในพิธีรื้อถอนเสาไฟฟ้า ถนนมหานครแห่งอาเซียน โครงการถนนพหลโยธิน โดยมี นายชัยยงค์ พัวพงศกร ผู้ว่าการการไฟฟ้านครหลวง (กฟน.) และภาคีเครือข่ายที่เกี่ยวข้อง ประกอบด้วย กรุงเทพมหานคร (กทม.) สํานักงานคณะกรรมการกิจการกระจายเสียง กิจการโทรทัศน์ และกิจการ โทรคมนาคมแห่งชาติ (กสทช.) สํานักงานตํารวจแห่งชาติ (สตช.) และสมาคมโทรคมนาคมแห่งประเทศไทยในพระบรมราชูปถัมภ์ ร่วมในพิธี
สืบเนื่องจากการพัฒนาระบบโทรคมนาคมในประเทศไทยที่ส่งผลให้มีสายสื่อสารเพิ่มจํานวนขึ้นอย่างรวดเร็ว ทําให้เกิดปัญหาการพาดสายสื่อสารที่รกรุงรัง โดยเฉพาะอย่างยิ่งในพื้นที่กรุงเทพมหานคร ที่ส่งผลกระทบต่อความมั่นคงของระบบไฟฟ้า ตลอดจนทัศนียภาพ และภาพลักษณ์ของประเทศ ซึ่ง กฟน. ในฐานะหน่วยงานที่ดูแลระบบจําหน่ายไฟฟ้า ได้เล็งเห็นถึงความสําคัญของปัญหาการสื่อสาร จึงได้ร่วมกับภาคีเครือข่ายจัดพิธีลงนามบันทึกข้อตกลงโครงการนําสายสื่อสารลงใต้ดินระหว่าง 5 หน่วยงาน คือ กฟน. กทม. กสทช. สตช. และสมาคมโทรคมนาคมแห่งประเทศไทยในพระบรมราชูปถัมภ์ เพื่อร่วมกันนําร่องบูรณาการนําสายสื่อสารลงใต้ดินโครงการถนนพหลโยธิน ซึ่งเป็นพื้นที่ที่ได้ดําเนินการนําสายไฟฟ้าลงใต้ดินแล้ว
สําหรับการนําสายสื่อสารลงท่อร้อยสายใต้ดิน ได้นําเทคโนโลยี Air Blown System หรือการร้อยสายสื่อสารด้วยแรงดันลมมาใช้ ซึ่งเป็นเทคโนโลยีที่ทันสมัยมีประสิทธิภาพ สามารถร้อยสายสื่อสารด้วยความเร็ว 100 เมตร/นาที มีระยะทางการควบคุมได้ไกลกว่า 4 กิโลเมตร
ในส่วนแผนการดําเนินงาน กฟน. ได้กําหนดการรื้อถอนเสาไฟฟ้า โครงการถนนพหลโยธิน (5 แยกลาดพร้าว – อนุสาวรีย์ชัยสมรภูมิ) แบ่งเป็น 4 ระยะ ได้แก่ ระยะที่ 1 : 5 แยกลาดพร้าว - คลองบางซื่อ (1-15 ส.ค.60) ระยะที่ 2 : ถนนประดิพัทธ์ (16-31 ส.ค.60) ระยะที่ 3 : ถนนบางซื่อ – ซอยพหลโยธิน 7 (1-15 ก.ย.60) และระยะที่ 4 : ซอยพหลโยธิน 7 – อนุสาวรีย์ชัยสมรภูมิ (16-30 ก.ย.60) โดยสําหรับเสาไฟฟ้าในโครงการที่รื้อถอนแล้วรวมเป็นจํานวนทั้งสิ้น 800 เสา กฟน.ได้มอบให้ กทม. เพื่อใช้สนับสนุนการดําเนินโครงการปลูกป่าในใจคนตามศาสตร์พระราชาของกรุงเทพมหานคร ในการช่วยฟื้นฟูและป้องกันการกัดเซาะชายฝั่งทะเลกรุงเทพฯ เขตบางขุนเทียน เป็นระยะทางประมาณ 4.7 กิโลเมตร
ทั้งนี้ หากพี่น้องประชาชนมีข้อสงสัยหรือต้องการสอบถามข้อมูลเพิ่มเติมเกี่ยวกับโครงการฯ ดังกล่าว สามารถติดต่อได้ที่ศูนย์บริการข้อมูลผู้ใช้ไฟฟ้าการไฟฟ้านครหลวง MEA Call Center โทร 1130 ตลอด 24 ชั่วโมง.
ครั้งที่ 113/2560
รัฐบาลไทย-ข่าวทำเนียบรัฐบาล-มาตรการผ่อนปรนระยะที่ 4 กิจการ/กิจกรรม หลักที่อนุญาตให้กลับมาดำเนินการได้ มีประเภทใดบ้าง ??
วันศุกร์ที่ 12 มิถุนายน 2563
มาตรการผ่อนปรนระยะที่ 4 กิจการ/กิจกรรม หลักที่อนุญาตให้กลับมาดําเนินการได้ มีประเภทใดบ้าง ??
มาตรการผ่อนปรนระยะที่ 4 กิจการ/กิจกรรม หลักที่อนุญาต มีประเภทใดบ้าง ??
Q : มาตรการผ่อนปรนระยะที่ 4 กิจการ/กิจกรรม หลักที่อนุญาตให้กลับมาดําเนินการได้ มีประเภทใดบ้าง ??
A : 1.โรงเรียนและสถาบันกวดวิชา 2.อนุญาตให้ภัตตาคาร สวนอาหาร โรงแรม สามารถจําหน่ายดื่มเครื่องดื่มแอลกอฮอล์ได้ 3.อนุญาตให้มีการจัดประชุม อบรม สัมมนา 4.สถานพัฒนาเด็กปฐมวัย 5.บริการขนส่งสาธารณะทุกประเภทให้มีการผ่อนคลายมากขึ้น เช่น สามารถนั่งติดกันได้ 2 ที่นั่ง เว้น 1 ที่นั่ง 6.การแข่งขันกีฬาบางประเภท เช่น ว่ายน้ํา ฟุตบอล